wannaphong/clean_thaiwikipedia huggingface dataset:
# วัดป้อมรามัญ
วัดป้อมรามัญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนพริก อำเภอพระนครศรีอยุธยา จังหวัดพระนครศรีอยุธยา

วัดป้อมรามัญเป็นวัดเก่าแก่มาตั้งแต่ครั้งสมัยกรุงศรีอยุธยา ตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2315 สันนิษฐานว่าสร้างโดยชาวมอญที่เมื่อครั้งสมเด็จพระนเรศวรมหาราชได้นำชาวมอญที่ติดตามพระองค์มากับคณะของพระมหาเถรคันฉ่อง เมื่อ พ.ศ. 2520 เจ้าอาวาสในสมัยนั้นได้ขุดเจอกับกรุพระเก่าที่วัดซึ่งเชื่อกันว่าเป็นพระสมเด็จ จึงมีการพุทธาภิเษกพระสมเด็จขึ้นจนทําให้วัดมีชื่อเสียง

วัดป้อมรามัญได้รับการบูรณะปฎิสังขรณ์ เสนาสนะสถานใหม่ ได้รับการบำรุงพระพุทธศาสนาจากพระอาจารย์แดง เจ้าอาวาสรูปปัจจุบัน ทั้งวิหาร อุโบสถซึ่งในวิหารมีพระพุทธรูปศักดิ์สิทธิ์ ศาลาชูชก และมณฑปพ่อปู่ชูชก วัดสร้างชูชกใหญ่ที่สุดในโลกไว้หน้าวัด
# 14 อีกครั้ง (ภาพยนตร์)
14 อีกครั้ง  เป็นภาพยนตร์ไทยแนวโรแมนติก-คอเมดี้ กำกับโดย นฤบดี เวชกรรม นำแสดงโดย ณัฏฐณิชา ดังวัธนาวณิชย์, ณัฎฐ์ กิจจริต, กิรณา พิพิธยากร, ภาริตา ริเริ่มกุล, อินทนนท์ แสงศิริไพศาล, สุริยาวิชญ์ ถนอมชัยสนิท, ธีรเวช สุภาวงษ์ และนพรุธ ตันธนวิกรัย เข้าฉายครั้งแรกเมื่อวันที่ 12 ตุลาคม พ.ศ. 2566

 เรื่องย่อ 
เรื่องราวของ กิ๊บ (ณัฏฐณิชา ดังวัธนาวณิชย์) อดีตนักเรียนดีเด่นระดับประเทศ ที่ตัดสินใจกลับบ้านต่างจังหวัดเพื่อมาพักใจ แต่ดันต้องมาเจออดีตเพื่อนเคยซี้คนที่กิ๊บเคยหนีหน้ามาตลอดอย่าง ต้อ(ณัฎฐ์ กิจจริต) ที่จนวันนี้ต้อก็ยังไม่เคยรู้สาเหตุเลยว่ามันเกิดอะไรขึ้นกันแน่ระหว่างเขาและกิ๊บขณะเดียวกัน กัน น้องชายตัวแสบวัย 14 ของกิ๊บ ก็มีเหตุให้ว้าวุ่นใจไม่แพ้พี่ เมื่อเจอ ผิง (กิรณา พิพิธยากร) นักเรียนหญิงคนใหม่ของโรงเรียน จะหันหน้าไปปรึกษากับเพื่อนในแก๊งหัวหมา ม่อน,วัด, ต่าย และ ซาร่า ก็ดูจะเละไม่เป็นท่า แต่ความซ่าของวัยรุ่นแก๊งนี้ กลับมาช่วยสะกิดหัวใจของ กิ๊บ และ ต้อ ให้ได้ย้อนความหลังช่วงวัย 14 ให้กลับมาอีกครั้ง

 นักแสดง 
 ณัฏฐณิชา ดังวัธนาวณิชย์ รับบท กิ๊บ
 ณัฏฐ์ กิจจริต รับบท ต้อ
 กิรณา พิพิธยากร รับบท ผิง
 ภาริตา ริเริ่มกุล รับบท ซาร่า
 อินทนนท์ แสงศิริไพศาล รับบท กัน
 สุริยาวิชญ์ ถนอมชัยสนิท รับบท โดเรม่อน
 ธีรเวช สุภาวงษ์ รับบท ต่าย
 นพรุธ ตันธนวิกรัย รับบท วัด
 สุปราณี เจริญผล รับบท แม่กิ๊บ

 เพลงประกอบ 

 เพลง "แค่บอกว่ารักเธอ" โดย ปราโมทย์ วิเลปะนะ
 เพลง “ไกลออกไป” โดย Day Tripper
 เพลง “แค่หนึ่งนาที” โดย D2B
 อ้างอิง 

แหล่งข้อมูลอื่น
 14 อีกครั้ง I Love You Two Thousand (2566) ที่ฐานข้อมูลภาพยนตร์และละครไทย
# ลกเซอมาเว
ลกเซอมาเว (, อักษรยาวี:) เป็นนครที่ใหญ่เป็นอันดับ 3 (ตามจำนวนประชากร)เป็นรองเพียงบันดาร์อาเจะฮ์ และลังซา ในจังหวัดอาเจะฮ์ ประเทศอินโดนีเซีย นครนี้กินพื้นที่ 181.06 ตารางกิโลเมตรและมีประชากร 171,163 คนตามสำมะโน ค.ศ. 2010Biro Pusat Statistik, Jakarta, 2011. และ 188,713 คนตามสำมะโน ค.ศ. 2020;Badan Pusat Statistik, Jakarta, 2021. จำนวนประมาณอย่างเป็นทางการช่วงกลาง ค.ศ. 2022 อยู่ที่ 191,396 คนBadan Pusat Statistik, Jakarta, 2023, Kota Lhokseumawe Dalam Angka 2023 (Katalog-BPS 1102001.1173) นครนี้เป็นศูนย์กลางภูมิภาคที่สำคัญต่อเศรษฐกิจจังหวัดอาเจะฮ์

ภูมิอากาศ
ลกเซอมาเวมีสภาพภูมิอากาศแบบป่าดิบชื้น (Af) ที่มีฝนตกระดับปานกลางถึงหนักตลอดปี
# ระเบียงมนุษยธรรม
ระเบียงมนุษยธรรม 
 
   เป็นเขตปลอดทหารชั่วคราวที่จัดขึ้นเพื่อให้เกิดการให้ความช่วยเหลือด้านมนุษยธรรม และการอพยพของผู้ลี้ภัยออกจากภูมิภาคซึ่งอยู่ภายใต้วิกฤตได้อย่างปลอดภัย ระเบียงมนุษยธรรมยังอาจรวมถึงเขตห้ามบิน  หรือเขตห้ามเดินรถ  

 รายชื่อระเบียงมนุษยธรรมที่ได้รับการเสนอ 
 การล้อมมารีอูปอล เดือนมีนาคม พ.ศ. 2565 และถูกปิดสองครั้งจากการถูกโจมตี
 พื้นที่ปลอดภัยของสหประชาชาติ
 ฉนวนลาชึน
 พายุไซโคลนนาร์กิส
 สงครามรัสเซีย-จอร์เจีย
 สงครามกาซา
 สงครามกลางเมืองลิเบีย
 เขตปลอดภัย (ซีเรีย)
 การรุกรานยูเครนโดยรัสเซีย
# สหพันธรัฐมาลี
สหพันธรัฐมาลี  เป็นสหพันธ์ในแอฟริกาตะวันตกที่เชื่อมโยงอาณานิคมฝรั่งเศสแห่งเซเนกัลและซูดานของฝรั่งเศส เป็นเวลาสองเดือนในปี ค.ศ. 1960 ก่อตั้งขึ้นเมื่อวันที่ 4 เมษายน ค.ศ. 1959 เป็นดินแดนที่ปกครองตนเองภายในประชาคมฝรั่งเศส และเป็นเอกราชหลังจากการเจรจากับฝรั่งเศสเมื่อวันที่ 20 มิถุนายน ค.ศ. 1960 สองเดือนต่อมา ในวันที่ 19 สิงหาคม ค.ศ. 1960 ผู้นำสาธารณรัฐซูดาน (มาลี) ในสหพันธรัฐมาลีได้ระดมกำลังกองทัพและผู้นำเซเนกัลในสหพันธ์ตอบโต้ด้วยการระดมทหาร (ตำรวจแห่งชาติ) ส่งผลให้เกิดความขัดแย้งที่ตึงเครียด และนำไปสู่การแยกประเทศจากสหพันธ์โดยเซเนกัลในวันรุ่งขึ้น เจ้าหน้าที่สาธารณรัฐซูดาน (มาลี) ต่อต้านการยุบสหพันธรัฐในครั้งนี้และตัดความสัมพันธ์ทางการฑูตกับเซเนกัล และเปลี่ยนชื่อประเทศเป็นมาลี สำหรับการบริหารของสหพันธรัฐมาลี นายกรัฐมนตรีคือ โมดิโบ เกอิตา ซึ่งต่อมาได้กลายเป็นประธานาธิบดีคนแรกของมาลี และมีเมืองหลวงตั้งอยู่ในดาการ์ ซึ่งเป็นเมืองหลวงของเซเนกัล
อ้างอิง
# ห้างแบดแมน
ห้างแบดแมน  เป็นห้างสรรพสินค้าในอดีตในกรุงเทพมหานคร เริ่มดำเนินกิจการในช่วงสมัยพระบาทสมเด็จพระจุลจอมเกล้าเจ้าอยู่หัว ปัจจุบันพื้นที่นี้อยู่ระหว่างการพัฒนาเป็นศูนย์การเรียนรู้แห่งชาติและที่ตั้งแห่งใหม่ของสำนักงานบริหารและพัฒนาองค์ความรู้ (องค์การมหาชน)

ประวัติ
ประวัติการก่อตั้งมีสองข้อมูลที่แตกต่างกันไป Twentieth Century Impressions of Siam ระบุว่าก่อตั้งเมื่อวันที่ 1 มกราคม พ.ศ. 2427 ส่วน Seaport of the Far East ระบุว่าก่อตั้งเมื่อ พ.ศ. 2422 

แต่เดิมนั้นห้างแบดแมนตั้งอยู่บนถนนบำรุงเมือง ต่อมาได้ย้ายมายังบริเวณเชิงสะพานผ่านพิภพลีลา พระบาทสมเด็จพระจุลจอมเกล้าเจ้าอยู่หัวเสด็จฯ ไปทรงทำพิธีเปิดอาคารห้างใหม่ของนายแบดแมนด้วยพระองค์เองในวันที่ 9 ธันวาคม พ.ศ. 2450 ต่อมานายแบดแมนเกษียณอายุแล้วกลับไปเปิดร้านชื่อเดียวกันที่บ้านเกิดในกรุงลอนดอน ประเทศอังกฤษ ภายหลังห้างเลิกกิจการ ทางราชการได้ใช้เป็นตึกกรมโฆษณาการในสมัยประชาธิปไตยในช่วงของการเปลี่ยนแปลงการปกครอง คณะราษฎรได้พัฒนาเป็นสำนักงานโฆษณาการ กรมโฆษณาการ และกรมประชาสัมพันธ์ ต่อมามีการรื้อถอนทั้งหมดหลังถูกเพลิงไหม้เสียหายจากเหตุพฤษภาทมิฬ

ในพระราชพิธีบรมราชาภิเษก พ.ศ. 2562 พื้นที่ดังกล่าวได้ใช้ตั้งพลับพลาชั่วคราวสำหรับพระบรมวงศานุวงศ์ทอดพระเนตรกระบวนพยุหยาตราสถลมารค

การดำเนินกิจการ
thumb|ห้างแบดแมนบนถนนสุรวงศ์ เมื่อปี พ.ศ. 2472 (ขวา)
ห้างแบดแมนเป็นห้างที่จำหน่ายสินค้าหรูหรา เป็นข้าวของเครื่องใช้ต่าง ๆ ที่นำมาขายแต่เป็นของฝรั่งทันสมัย เช่น สุรา ยารักษาโรค พืชไร่ที่ต้องสั่งเข้ามาจากต่างประเทศ เครื่องเงิน เครื่องเงินลงยา นาฬิกาข้อมือ เครื่องเพชรนิลจินดา อานม้าหรือบังเหียนม้า เครื่องเรือนที่ชาวจีนผลิต เครื่อนเรือนเลียนแบบเครื่องเรือนโบราณ เครื่องแบบข้าราชการทั้งพลเรือนและทหาร ห้างแบดแมนจึงกลายเป็นห้างที่เจ้านายและพระบรมวงศานุวงศ์เข้ามาซื้อสินค้ากันมาก
# ประเทศภูฏานในเอเชียนเกมส์ 2022
ประเทศภูฏาน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

 นักกีฬา 
+ กีฬา ชาย หญิง รวมการยิงธนู246กรีฑา011แบดมินตัน202ชกมวย303กอล์ฟ101ยูโด033คาราเต้022การยิงปืน112ว่ายน้ำ022เทควันโด134 ทั้งหมด  101626

 กอล์ฟ 

ผลการแข่งขันดังนี้Tshendra was not able to advance from the second round.

ชาย
นักกีฬารายการรอบ 1รอบ 2รอบ 3รอบ 4รวมParอันดับเชนดรา ดอร์จีบุคคล80 78 ไม่ผ่าน158+14T69
# ถนนฉางอานตะวันออก
ถนนฉางอานตะวันออก  เป็นถนนที่ตั้งอยู่ทางตะวันตกของเขตตงเฉิง กรุงปักกิ่ง ประเทศจีน และเป็นส่วนหนึ่งของถนนฉางอาน มีจุดเริ่มต้นจากจัตุรัสเทียนอันเหมิน มุ่งหน้าไปทางทิศตะวันออก และไปสิ้นสุดที่สี่แยกตงตาน

เป็นที่รู้จักอย่างง่ายดายจากการตัดกับถนนหวังฝูจิ่ง ซึ่งเป็นย่านการค้าที่มีชื่อเสียงของปักกิ่ง นอกจากนี้ยังเป็นที่ตั้งของโรงแรมปักกิ่ง และ Grand Hotel Beijing รวมถึงอาคารสำนักงานองค์กรของรัฐต่าง ๆ รถไฟใต้ดินปักกิ่งสาย 1 ก็วิ่งอยู่ใต้ถนนสายนี้เช่นกัน

 ประวัติ 

 สถานที่สำคัญ 

 ซุ้มประตูถนนฉางอานตะวันออก
# ถนนฉางอานตะวันตก
ถนนฉางอานตะวันตก  เป็นถนนที่ตั้งอยู่ทางตะวันออกของเขตซีเฉิง กรุงปักกิ่ง ประเทศจีน และเป็นส่วนหนึ่งของถนนฉางอาน มีจุดเริ่มต้นจากสี่แยกซีตาน มุ่งหน้าไปทางทิศตะวันออกและไปสิ้นสุดที่จัตุรัสเทียนอันเหมิน ใกล้กับอาคารมหาศาลาประชาชน

 ประวัติ 

 สถานที่สำคัญ 

 ซุ้มประตูถนนฉางอานตะวันตก 

 รูปภาพ
# ไฮม์แวร์
ไฮม์แวร์  หรือ ไฮมัทชุทซ์  เป็นองค์กรกึ่งทหารฝักใฝ่ชาตินิยมที่ดำเนินการอยู่ในประเทศออสเตรียในระหว่าง ค.ศ. 1918-1919 ถึง ค.ศ. 1936 ซึ่งการเคลื่อนไหว อุดมการณ์ และโครงสร้างขององค์กรมีลักษณะคล้ายคลึงกับไฟรคอร์ของเยอรมนี อีกทั้งองค์กรยังยกย่องระบอบเผด็จการของประเทศข้างเคียงอย่างอิตาลีและฮังการีด้วย ด้วยอุดมการณ์ที่เป็นปฏิกิริยา เป้าหมายหลักขององค์กรจึงเป็นการจัดตั้งระบอบเผด็จการแทนที่ระบบการเมืองแบบสาธารณรัฐ ซึ่งเชื่อว่าจะสามารถสร้างผลประโยชน์ทางเศรษฐกิจและสังคมได้ ขบวนการฟาสซิสต์ล้มเหลวในความพยายามที่จะยึดอํานาจในออสเตรีย และไม่ประสบผลสำเร็จในการรักษาแรงสนับสนุนของประชาชนอย่างยั่งยืนในวงกว้าง อย่างไรก็ดี องค์กรยังคงได้รับการสนับสนุนจากอิตาลีและฮังการีสำหรับการขจัดอำนาจทางการเมืองของกลุ่มสังคมนิยมและยุติระบบรัฐสภาประชาธิปไตย

เดิมทีแล้ว องค์กรเป็นเพียงกลุ่มติดอาวุธที่ต้องการปกป้องพรมแดนของสาธารณรัฐออสเตรียที่ 1 และดูแลทรัพย์สินของชาติภายหลังสงครามโลกครั้งที่หนึ่ง แต่เมื่อเวลาผ่านไป องค์กรได้รับการสนับสนุนนายธนาคารอุตสาหกรรมและได้รับเงินทุนกับอาวุธจากเยอรมนี ฮังการี และอิตาลี แม้การโฆษณาชวนเชื่อของไฮม์แวร์จะมีลักษณะแบบปฏิกิริยา แต่ผู้นำหลักขององค์กรไม่ได้มาจากชนชั้นอภิสิทธิ์ของอดีตจักรวรรดิ โดยพวกเขาเป็นกลุ่มชนชั้นกลางและนายทหารบก สำหรับอุดมการณ์เชิงรัฐบรรษัทนิยมแท้จริงเป็นเพียงการโฆษณาชวนเชื่อเพื่อปกปิดเป้าหมายหลักขององค์กรเท่านั้น ซึ่งก็คือการยึดอำนาจทางการเมืองของประเทศ จุดอ่อนสำคัญขององค์กรเกิดจากหลายปัจจัย อันประกอบด้วยการไร้แรงผลักดันในลัทธิชาตินิยมออสเตรีย การพึ่งพาต่างชาติมากเกินไป ความเป็นไปไม่ได้ในการฟื้นฟูความรุ่งโรจน์แบบสมัยจักรวรรดิออสเตรีย-ฮังการี การได้รับการสนับสนุนอย่างจำกัดจากคริสตจักรคาทอลิกที่มีอำนาจ และการขาดผู้นำที่เข็มแข็งเมื่อเปรียบเทียบกับขบวนการอื่น ๆ ในเวลาเดียวกันอย่างฮิตเลอร์และมุสโสลินี ภายในองค์กรก็เกิดการแข่งขันกันระหว่างผู้นำระดับท้องถิ่นและระดับภูมิภาค นอกจากนี้ การดำเนินกิจการต่าง ๆ ขององค์กรนั้นขึ้นอยู่กับการสนับสนุนทางการเงินจากต่างประเทศอย่างมีนัยสําคัญ ซึ่งคาดการณ์ว่าจะเป็นจำนวนมากกว่าที่ได้รับจากผู้สนับสนุนในออสเตรียอีกด้วย

ในช่วงปลายทศวรรษ 1920 ไฮม์แวร์มีจำนวนสมาชิกอยู่ในจุดสูงสุด (400,000 คนโดยประมาณ) โดยในช่วงห้าปีสุดท้ายของการดำรงอยู่ องค์สามารถเข้าถึงอำนาจทางการเมืองสูงสุดของประเทศผ่านการเป็นพันธมิตรกับนายกรัฐมนตรีเอ็งเงิลแบร์ท ด็อลฟูส และความสัมพันธ์ใกล้ชิดกับผู้นำอิตาลีเบนิโต มุสโสลินี ประวัติขององค์กรถูกแบ่งออกเป็นหลายช่วงเวลาด้วยกัน โดยในช่วงแรกเริ่มในระหว่าง ค.ศ. 1918–1921 องค์กรเป็นเพียงกองกำลังฝ่ายขวาที่ก่อตั้งขึ้นหลังสงครามโลกและมีการติดต่อกับองค์กรที่คล้ายคลึงกันในเยอรมนีและฮังการี ต่อมาระหว่าง ค.ศ. 1921–1927 เป็นสมัยแห่งความเสื่อมโทรม แต่สามารถกลับสู่สมัยฟื้นคืนประสิทธิภาพอีกครั้งในช่วง ค.ศ. 1927–1929 หลังจากนั้นองค์กรต้องเผชิญกับวิกฤตการณ์ครั้งใหม่ในช่วง ค.ศ. 1929–1930 เนื่องจากสูญเสียความเชื่อมั่นของผู้สนับสนุนทั้งในและต่างประเทศ และในช่วงห้าปีสุดท้ายที่อยู่ในอำนาจรัฐบาลก่อนการยุบองค์กรใน ค.ศ. 1936

องค์กรมีบทบาทสำคัญอย่างยิ่งในการก่อให้เกิดสงครามกลางเมืองออสเตรีย ซึ่งได้ยกเลิกทางการเมืองของฝ่ายค้านสังคมนิยมและปูทางสำหรับการประกาศใช้รัฐธรรมนูญเผด็จการฉบับใหม่เมื่อวันที่ 1 พฤษภาคม ค.ศ. 1934
# ถนนด้านตะวันตกของจัตุรัส
ถนนด้านตะวันตกของจัตุรัส  เป็นถนนในเขตตงเฉิง กรุงปักกิ่ง ประเทศจีน ตั้งอยู่ทางด้านตะวันตกของจัตุรัสเทียนอันเหมิน เป็นถนนเดินรถทิศทางเดียวจากทิศเหนือไปทิศใต้

 ประวัติ 
ในปี ค.ศ. 1959 จัตุรัสเทียนอันเหมินและมหาศาลาประชาชนได้ถูกสร้างขึ้น ถนนด้านตะวันตกของจัตุรัสก็ได้ถูกสร้างขึ้นเพื่อคั่นกลางระหว่างสถานที่ทั้งสอง ทอดยาวจากเหนือจรดใต้ ทิศตะวันตกของถนนคือ มหาศาลาประชาชน ซึ่งเดิมเป็นที่ตั้งของธนาคารคอนติเนนตัลและอาคารอื่น ๆ ทางด้านตะวันออกของถนนคือ จัตุรัสเทียนอันเหมิน และอนุสรณ์สถานประธานเหมา
# ดินดอนสามเหลี่ยมปากแม่น้ำอิรวดี
ดินดอนสามเหลี่ยมปากแม่น้ำอิรวดี หรือ สามเหลี่ยมปากแม่น้ำอิรวดี ตั้งอยู่ในภาคอิรวดี ประเทศพม่า เป็นผืนแผ่นดินที่ต่ำที่สุดของประเทศซึ่งแผ่ขยายออกจากเขตอิทธิพลกระแสน้ำขึ้นลงที่เมียนออง ไปจนถึงอ่าวเบงกอลและทะเลอันดามันที่ปากแม่น้ำอิรวดีซึ่งอยู่ห่างออกไปทางทิศใต้  ดินดอนสามเหลี่ยมปากแม่น้ำแห่งนี้มีประชากรอาศัยอยู่หนาแน่นและมีบทบาทสำคัญในการเพาะปลูกข้าวในพื้นที่ลุ่มน้ำ เพราะสูงจากระดับน้ำทะเลเพียง  แต่ก็ยังเป็นที่ตั้งชุมชนชาวประมงในพื้นที่อันกว้างใหญ่ซึ่งเต็มไปด้วยลำน้ำสาขาสายต่าง ๆ ของแม่น้ำอิรวดี เมื่อวันที่ 2 พฤษภาคม พ.ศ. 2551 พื้นที่สามเหลี่ยมปากแม่น้ำประสบภัยพิบัติครั้งใหญ่โดยได้รับความเสียหายจากพายุไซโคลนนาร์กิสซึ่งมีรายงานว่าคร่าชีวิตผู้คนไปอย่างน้อย 77,000 ราย ทำให้มีผู้สูญหายกว่า 55,900 ราย และทำให้มีผู้ไร้ที่อยู่อาศัยประมาณ 2.5 ล้านราย"Myanmar death toll soars, devastation 'huge' " Reuters  17 May 2008
# สงครามกลางเมืองออสเตรีย
<noinclude>

สงครามกลางเมืองออสเตรีย  หรือที่รู้จักกันในชื่อ การก่อการกำเริบเดือนกุมภาพันธ์  เป็นการปะทะกันอย่างรุนแรงภายในสาธารณรัฐออสเตรียที่หนึ่ง กินเวลาตั้งแต่วันที่ 12 ถึงวันที่ 16 กุมภาพันธ์ ค.ศ. 1934 ระหว่างกองกำลังประชาธิปไตยสังคมนิยม (เรพุบลิคานิชเชอร์ ชุทซ์บุนท์) และคอมมิวนิสต์กับกองกำลังอนุรักษนิยมและรัฐบาลฟาสซิสต์ (กองทัพ ตำรวจ และกองกำลังกึ่งทหารไฮม์แวร์) โดยเหตุการณ์เริ่มปะทุขึ้นที่ลินทซ์และเริ่มแพร่กระจายไปส่วนที่เหลือของประเทศ โดยเฉพาะตามเมืองใหญ่อย่างเวียนนา กราทซ์ บรุคแอนเดอร์มัวร์ วีเนอร์น็อยชตัท และชไทเยอร์

การเผชิญหน้ากันอย่างต่อเนื่องด้วยการตอบโต้ของฝ่ายสังคมนิยม จากการที่รัฐมนตรีมหาดไทยเอมีล ไฟ ออกคำสั่งค้นหาและจับกุมฝ่ายตรงข้ามเมื่อวันที่ 12 กุมภาพันธ์ ในวันเดียวกัน รัฐบาลสั่งระงับพรรคสังคมนิยมและองค์กรที่เกี่ยวข้องทั้งหมด ซึ่งได้ยุติการเจรจาทางการเมืองระหว่างทั้งสองฝ่าย นอกจากนี้ ยังถือเป็นการเริ่มต้นสมัยเผด็จการของประเทศและการยกเลิกระบบรัฐสภาประชาธิปไตยอย่างเด็ดขาด จากเหตุการณ์ในครั้งนี้ส่งผลให้มีผู้เสียชีวิตมากกว่าสามร้อยคนและมีผู้บาดเจ็บราวแปดร้อยคน
# ถนนด้านตะวันออกของจัตุรัส
ถนนด้านตะวันออกของจัตุรัส   เป็นถนนในเขตตงเฉิง กรุงปักกิ่ง ประเทศจีน ตั้งอยู่ทางด้านตะวันออกของจัตุรัสเทียนอันเหมิน เป็นถนนเดินรถทางเดียวจากทิศใต้สู่ทิศเหนือ 

ในปี ค.ศ. 1959 จัตุรัสเทียนอันเหมิน พิพิธภัณฑ์ประวัติศาสตร์จีน และพิพิธภัณฑ์การปฏิวัติจีน ได้สร้างเสร็จเรียบร้อย ถนนด้านตะวันออกของจัตุรัสก็ได้ถูกสร้างขึ้นเพื่อคั่นกลางระหว่างสถานที่ทั้งสอง ทอดยาวจากเหนือจรดใต้ ทางด้านตะวันออกของถนนมีอาคารต่างๆ เช่น พิพิธภัณฑสถานแห่งชาติจีน ส่วนด้านตะวันตกของถนนคือ จัตุรัสเทียนอันเหมิน และอนุสรณ์สถานประธานเหมา
# ยูแอนด์มี (เพลงเจนนี)
"ยูแอนด์มี"  เป็นเพลงของนักร้องและแร็ปเปอร์ชาวเกาหลีใต้ เจนนี ซึ่งเป็นสมาชิกวงแบล็กพิงก์ วางจำหน่ายเมื่อวันที่ 6 ตุลาคม 2023 ผ่านสังกัดวายจีเอนเตอร์เทนเมนต์และอินเตอร์สโคปเรเคิดส์ เป็นซิงเกิลพิเศษ โดยก่อนหน้าถูกนำมาแสดงในบอร์นพิงก์เวิลด์ทัวร์ (2022–2023) นับเป็นซิงเกิลเดี่ยวในรอบห้าปีของเจนนี ถัดจากเพลง "โซโล" (2018) เขียนโดยเท็ดดี และแดนนี ช็อง และเรียบเรียงโดยเท็ดดี, 24 และวินซ์ "ยูแอนด์มี" เป็นเพลงแดนซ์ป็อปที่มีเนื้อหาเกี่ยวกับความรัก สำหรับเวอร์ชันรีมิกซ์ที่แสดงในเทศกาลโคเชลลา ก็ได้รับการเผยแพร่พร้อมกัน โดยเบกกา บูม ได้เครดิตการเขียนเพิ่มเติม

ชาร์ต
+ ตารางแสดงอันดับชาร์ตของ "ยูแอนด์มี" ชาร์ต (2023) ตำแหน่งสูงสุด Australia (ARIA) 69 France (SNEP) 117 Hong Kong (Billboard) 1 India International Singles (IMI) 16 Indonesia (Billboard) 5 Japan (Japan Hot 100) 36 Japan Combined Singles (Oricon) 35 Malaysia (Billboard) 1 MENA (IFPI) 19 New Zealand Hot Singles (RMNZ) 5 Philippines (Billboard) 6 Saudi Arabia (IFPI) 12 Singapore (RIAS) 1 South Korea (Circle) 4 Taiwan (Billboard) 1 Vietnam (Vietnam Hot 100) 1

ประวัติการจำหน่าย
+ วันที่เผยแพร่และรูปแบบของ "ยูแอนด์มี" ภูมิภาค วันที่ รูปแบบ สังกัด  หลากหลาย	 6 ตุลาคม 2023   

เชิงอรรถ
# เอ็ดเวิร์ด สโตรเบล
เอ็ดเวิร์ด เฮนรี สโตรเบล (, 7 ธันวาคม 1855 – 15 มกราคม 1908) เป็นนักการทูตชาวอเมริกันและนักวิชาการด้านกฎหมายระหว่างประเทศซึ่งทำงานเป็น อรรคราชทูตที่ปรึกษาทั่วไปให้กับรัฐบาลสยามในรัชสมัยพระบาทสมเด็จพระจุลจอมเกล้าเจ้าอยู่หัว

 ประวัติ 
สโตรเบลเกิดที่เมืองชาร์ลสตัน รัฐเซาท์แคโรไลนา เมื่อวันที่ 7 ธันวาคม 1855 เขาจบการศึกษาจากวิทยาลัยฮาร์วาร์ดและโรงเรียนกฎหมายฮาร์วาร์ด เขาเริ่มอาชีพทนายความ ในปี 1883 ในปี 1885 เขาได้รับแต่งตั้งให้เป็นเลขานุการสถานทูตสหรัฐอเมริกาประจำประเทศสเปน โดยดำรงตำแหน่งจนถึงปี 1890

จากบันทึกในช่วงที่เขาอยู่ในมาดริด สโตรเบลได้เขียนหนังสือเกี่ยวกับการปฏิวัติสเปนในปี 1868

สโตรเบลกลับมาเป็นผู้ช่วยคนที่ 3 ของรัฐมนตรีว่าการกระทรวงการต่างประเทศในวอชิงตัน ดี.ซี. ระหว่างปี 1893–1894 เขาดำรงตำแหน่งเอกอัครราชทูตสหรัฐฯ ประจำเอกวาดอร์ในปี 1894 และประจำชิลีตั้งแต่ปี 1894 ถึง 1897 เขากลับมาบอสตันในปี 1898 เพื่อเป็นศาสตราจารย์ด้านกฎหมายระหว่างประเทศที่โรงเรียนกฎหมายฮาร์วาร์ด

ในปี 1903 สโตรเบลรับหน้าที่เป็นผู้แทนของราชอาณาจักรสยามที่ศาลสันติภาพระหว่างประเทศในเดอะเฮก ต่อมา เขาย้ายไปกรุงเทพฯ เพื่อเป็นที่ปรึกษาทั่วไปด้านการต่างประเทศให้กับสยามในปลายรัชสมัยของพระบาทสมเด็จพระจุลจอมเกล้าเจ้าอยู่หัว ในวันที่ 25 มีนาคม 1904 เขาได้รับการโปรดเกล้าฯ แต่งตั้งให้เป็น อรรคราชทูตผู้มีอำนาจเต็มประจำกระทรวงการต่างประเทศประกาศกระทรวงว่าการต่างประเทศ

 ถึงแก่กรรม 
เอ็ดเวิร์ด สโตรเบลถึงแก่กรรมในกรุงเทพฯ เมื่อวันที่ 15 มกราคม 1908 เขาป่วยจากภาวะพิษเหตุติดเชื้อมายาวนานซึ่งเริ่มจากการถูกแมลงกัดในอียิปต์เมื่อสองปีก่อน ซึ่งพระบาทสมเด็จพระจุลจอมเกล้าเจ้าอยู่หัวได้พระราชทานดินฝังศพและเสด็จมาร่วมงานด้วยพระองค์เอง ณ สุสานโปรเตสแตนต์ เมื่อวันที่ 17 มกราคม 1909ข่าวถึงแก่กรรมและฝังศพ
# หลุยส์ เบรเก
หลุยส์ ชาลส์ เบรเก (2 มกราคม 1880 – 4 พฤษภาคม 1955) เป็นผู้ออกแบบและสร้างอากาศยานชาวฝรั่งเศส ซึ่งเป็นหนึ่งในผู้บุกเบิกการบินในยุคแรก ๆ

 ประวัติ 
หลุยส์ ชาลส์ เบรเก เป็นหลานชายของ Louis-Francois-Clement-Breguet และเป็นทายาทของ Abraham-Louis Breguet หมอดูผู้มีชื่อเสียง

ในปี 1902 เขาได้แต่งงานกับ Nelly Girardet ลูกสาวของจิตรกร Eugène Girardet พวกเขามีลูกด้วยกัน 5 คน

ในปี 1903 เขาสำเร็จการศึกษาจาก École supérieure d' électricité

ในปี 1905 เขากับ ฌักส์ น้องชายของเขา เริ่มทำงานเกี่ยวกับไจโรเพลน (บรรพบุรุษของเฮลิคอปเตอร์) ที่มีปีกที่ยืดหยุ่นได้ ภายใต้การแนะนำของ Charles Richet

 กีฬาเรือใบในโอลิมปิก 
เบรเกคว้าเหรียญทองแดงในกีฬาเรือใบในโอลิมปิกฤดูร้อน 1924 โดยเรือยอทช์ความยาว 8 เมตรของเขาชื่อ Namousa

 เกียรติยศ 
 เครื่องราชอิสริยาภรณ์ต่างประเทศ 
ส่งเครื่องราชอิสริยาภรณ์ไปพระราชทาน
# ปฏิกิริยาของนานาชาติต่อสงครามอิสราเอล–ฮะมาส พ.ศ. 2566
ในวันที่ 7 ตุลาคม พ.ศ. 2566 ความขัดแย้งในฉนวนกาซา–อิสราเอลที่ลุกลามบานปลายครั้งใหญ่เริ่มต้นขึ้นด้วยการประสานการรุกโดยกลุ่มติดอาวุธปาเลสไตน์หลายกลุ่มเพื่อต่อต้านอิสราเอล หลายประเทศ รวมทั้งพันธมิตรตะวันตกของอิสราเอลจำนวนมาก เช่น สหรัฐ และหลายประเทศในทวีปยุโรป ประณามการโจมตีของกลุ่มฮะมาส แสดงความสามัคคีต่ออิสราเอล และระบุว่าอิสราเอลมีสิทธิที่จะปกป้องตนเองจากการโจมตีด้วยอาวุธ ในขณะที่ประเทศต่าง ๆ ของโลกมุสลิม ได้แสดงการสนับสนุนชาวปาเลสไตน์ โดยกล่าวโทษว่าการที่อิสราเอลยึดครองดินแดนปาเลสไตน์ เป็นต้นตอของความรุนแรงที่ทวีความรุนแรงขึ้น หลายประเทศเรียกร้องให้มีการหยุดยิงและลดความรุนแรง องค์กรระหว่างประเทศ องค์กรนักศึกษา องค์กรการกุศล องค์กรคริสเตียนทั่วโลก และกลุ่มชาวยิวและอิสลาม แสดงความคิดเห็นเกี่ยวกับสถานการณ์ดังกล่าว

 ประเทศ 

 แอฟริกา 

 อเมริกา 

 เอเชีย 
: เศรษฐา ทวีสิน นายกรัฐมนตรี แสดงความเสียใจอย่างสุดซึ้งต่อรัฐบาลและประชาชนอิสราเอล และประณามการโจมตีของกลุ่มฮะมาส นอกจากนี้เขายังให้กองทัพอากาศไทยเตรียมพร้อมอพยพพลเมืองหากจำเป็น อย่างไรก็ตาม จักรพงษ์ แสงมณี รัฐมนตรีช่วยว่าการกระทรวงการต่างประเทศ กล่าวในภายหลังว่า จุดยืนของประเทศคือ "ความเป็นกลาง" และรัฐบาลสนับสนุน "วิธีแก้ปัญหาที่จะทำให้ปาเลสไตน์และอิสราเอลอยู่ร่วมกันได้"

 ยุโรป 

 โอเชียเนีย 

 องค์กรระหว่างประเทศ 

 การเมืองระหว่างประเทศและพันธมิตรทางการเมืองข้ามชาติ 

 กลุ่มอิสลาม 

 องค์กรการกุศลและองค์กรพัฒนาเอกชน 

 บริษัท 

 การยกเลิกเที่ยวบิน 

 คนดัง 

 องค์กรทางศาสนา 

 คริสต์ 

 มุสลิม 

 องค์กรนักศึกษา 

 องค์กรกีฬา 

 บุคคลสำคัญทางการเมือง 

 การเดินขบวน 

 การอพยพชาวต่างชาติ
# พระราชมงคลวชิรปัญญา (อิ่ม ปญฺญาวุโธ)
พระราชมงคลวชิรปัญญา หรือ หลวงปู่อิ่ม ฉายา  ปญฺญาวุโธ (เกิด 6 ธันวาคม พ.ศ. 2460) เป็นพระสงฆ์ชาวไทย ดํารงตําแหน่งพระราชาคณะชั้นราช เจ้าอาวาสกิติมศักดิ์วัดทุ่งนาใหม่ ท่านเป็นพระสงฆ์ที่มีอายุยืนมากที่ยังมีชีวิตอยู่ด้วยวัย   ปี

 ประวัติ 
พระราชมงคลวชิรปัญญา เดิมชื่อ อิ่ม วุฒิพงศ์  เกิดเมื่อวันพฤหัสบดี ที่ 6 ธันวาคม พ.ศ. 2460 ตรงกับปีมะเส็ง แรม 7 คํ่า เดือนอ้าย ที่บ้านย้างค้อม ตําบลย้างค้อม อำเภอพิปูน จังหวัดนครศรีธรรมราช เป็นบุตรของ นายแพทย์ เอี่ยม วุฒิพงศ์ กับ นางนิ่ม วุฒิพงศ์ เมื่ออายุ 17 ปี ตรงกับ ปี พ.ศ. 2476 ได้บรรพชาเป็นสามเณร โดยพระครูรังสรรค์อธิมุตต์ เป็นพระอุปัชฌาย์ ณ วัดยางค้อม โดยในวัยเด็กท่านมีโอกาสได้รับใช้ใกล้ชิดพ่อท่านคล้ายวาจาสิทธิ์ อันเนื่องด้วยจากท่านเป็นหลานแท้ ๆ ของพ่อท่านคล้าย ซึ่งท่านจะมาหาญาติของท่าน ซึ่งเป็นครอบครัวของ “หลวงปู่อิ่ม” อยู่เป็นประจำเเต่ขณะท่านเป็นฆราวาส ก็ยังคงได้ ร่ำเรียนวิชาจากพ่อท่านคล้าย วาจาสิทธิ์ ซึ่งเป็นทั้งครูอาจารย์เเละเป็นญาติผู้ใหญ่มาตลอดอีกทั้งยังมีส่วนร่วมในการร่วมสร้างพระอุโบสถวัดทุ่งนาใหม่ 

อุปสมบทครั้งแรกเมื่ออายุครบ 20 ปี ตรงกับ ปี พ.ศ. 2479 ท่านได้อุปสมบท โดยมี พระอาจารย์ปลอด วัดนาเขลียงเป็นพระอุปัชฌาย์ ณ วัดยางค้อม และได้ครองสมณะเพศเป็นเวลา 1 ปี จึงได้ได้ลาสิกขา เพราะจำเป็นต้องไปช่วยพ่อแม่ทำสวน ตามวิถีชีวิตปกติของคนทั่วไป จนอายุท่านล่วงเข้าสู่วัยปีที่ 69 ท่าน จึงสละทางโลกและบวชอีกครั้ง เมื่อวันที่ 17 มิถุนายน พ.ศ. 2527 ในสมัยรัชกาลที่ 9 โดยมีท่านพระครูเชาวนาภิธานเป็นพระอุปัชฌาย์ ณ วัดยางค้อม จังหวัดนครศรีธรรมราช และครองสมณเพศตลอดมา เมื่อ พ.ศ. 2536 ดำรงตำเเหน่งเป็นเจ้าอาวาส วัดทุ่งนาใหม่ ตําบลยางค้อม อําเภอพิปูน จังหวัดนครศรีธรรมราช แต่ด้วยอายุมากขึ้น จึงยุติการดํารงตําแหน่งเจ้าอาวาสลง และมอบหน้าที่ให้ พระใบฎีกาวิรัตน์ วรธัมโม รักษาการแทน แต่ก็ยังดํารงตําแหน่ง เจ้าอาวาสกิติมศักดิ์ จวบจนปัจจุบัน โดยเมื่อวันที่ 6 พฤษภาคม พ.ศ. 2565 เว็บไซต์ราชกิจจานุเบกษาได้เผยแพร่ประกาศสถาปนาสมณศักดิ์ให้ พระปลัดอิ่มปญฺญาวุโธ หรือ “หลวงปู่อิ่ม” เป็น พระราชมงคลวชิรปัญญา นานาพัฒนวรกิจมหาคณิสสร บวรสังฆาราม คามวาสี พระราชาคณะชั้นราช สถิต ณ วัดทุ่งนาใหม่ จังหวัดนครศรีธรรมราช

 สมณศักดิ์ 
 6 พฤษภาคม พ.ศ. 2565 เป็นพระราชมงคลวชิรปัญญา
# ประเทศกัมพูชาในเอเชียนเกมส์ 2022
ประเทศกัมพูชา จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

 นักกีฬา 
+ กีฬา ชาย หญิง รวมบาสเกตบอล 3x3 0  4  4กรีฑา 1  9  10แบดมินตัน 0  2  2คริกเก็ต 0  13  13เรือมังกร 0  14 14ฟันดาบ 2  0  2ฟุตบอล 22  0  22ยูโด 0  2 2จูยิตสู 0 1 1คาราเต้ 6 4 10เรือใบ 0  3  3ซอฟต์เทนนิส 5  5  10ว่ายน้ำ 2  2  4เทควันโด 3  2  5ไตรกีฬา 10  1วอลเลย์บอล 0  12  12มวยปล้ำ 5  9  14เซียงฉี 0 2 2 ทั้งหมด  47  84  131
# 45 (อัลบั้มวงดนตรี คิโน)
Category:Articles with short description
Category:Short description is different from Wikidata

45 เป็นสตูดิโออัลบั้มเปิดตัวของวงร็อคโซเวียตคิโน 52 факта об альбоме "45" группы "Кино" อัลบั้มนี้ถูกบันทึกในปี 1982 ในสตูดิโอของค่าย AnTrop ซึ่งมี แอนเดรย์ โทรปิลโล เป็นเจ้าของและจัดจำหน่ายในชื่อ magnitizdat  ในเวลานั้นวงคิโนประกอบด้วยวิกเตอร์ ซอย และอเล็กซี่ ไรบิน โดยมีบอริส เกรเบนชิคอฟจัดหาเครื่องดนตรีและการผลิตดนตรีเพิ่มเติม  สมาชิกคนอื่น ๆ ของวงอควาเรียมก็ช่วยบันทึกเสียงเช่นกัน 

 รายการเพลง 

 บุคลากร 

 วงคิโน 

 วิกเตอร์ ซอย – ร้องนำ, กีตาร์, กีตาร์เบส
 อเล็กเซย์ ไรบิน – กีตาร์

 วงอัควาเรี่ยม 

 บอริส เกรเบนชิคอฟ – กีตาร์, กล็อคเกนสปีล, ร้องประสาน 11 фактов о русском роке от Алексея Вишни
 มิคาอิล วาซิลเยฟ – กลองแมชชีน, ร้องประสาน
 วเซโวลอด กักเคล – เชลโล
 อันเดรย์ โรมานอฟ – ฟลุต

 บุคลากรเพิ่มเติม 

 อันเดรย์ โตรปิลโล – ฟลุต ร้องประสาน
# ประเทศมัลดีฟส์ในเอเชียนเกมส์ 2022
ประเทศมัลดีฟส์ จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

มัลดีฟส์ไม่สามารถคว้าเหรียญรางวัลได้ในการแข่งขันครั้งนี้
# ปูมราชธรรม
ปูมราชธรรม เป็นวรรณกรรมสมัยอยุธยาประพันธ์ด้วยรูปแบบทั้งร้อยแก้วและร้อยกรอง 

เนื้อหาว่าด้วยราชธรรมคำสอนสำหรับพระมหากษัตริย์ ขุนนางและบุคคลทั่วไป ผู้แต่งน่าจะเป็นบุคคลสำคัญยิ่งผู้หนึ่ง อาจเป็นพระสงฆ์หรือพราหมณ์ซึ่งดำรงสถานะราชครูที่พระมหากษัตริย์เคารพนับถือ แต่งในรัชกาลใดไม่ปรากฏแน่ชัด สุมาลี วีระวงศ์ สันนิษฐานว่าปูมราชธรรมเรียบเรียงขึ้นในสมัยสมเด็จพระนารายณ์มหาราชและไม่น่าจะแต่งแล้วเสร็จในรัชกาลเดียว

เนื้อหา
ส่วนคำประพันธ์ที่เป็นร้อยกรองนั้นแต่งเป็นร่ายและมีโคลงแทรกอยู่ 2 บท ปรากฏอยู่ในเนื้อหาตอนที่ว่าราชวิจารธรรม เนื้อหาแบ่งเป็น 3 ส่วน ส่วนแรกเป็นคำสอนสำหรับกษัตริย์ ว่าด้วยสิ่งที่กษัตริย์ควรทำ ส่วนที่ 2 สำหรับกษัตริย์และขุนนาง ว่าด้วยราชพยัตติธรรมหรือความฉลาดรู้แจ้ง 9 ประการ หรือเรื่องเกี่ยวกับเนาวพยัตติ และส่วนที่ 3 เป็นคำสอนสำหรับพระมหากษัตริย์ ขุนนางและบุคคลทั่วไป ว่าด้วยราชวิจารธรรม ซึ่งเนื้อหากล่าวถึงกลศึก การใช้ขุนนาง และการเลือกมเหสี 

ต้นฉบับและการเผยแพร่
เอกสารต้นฉบับเป็นสมุดไทยขาวเขียนด้วยอักษรไทย ที่มีลักษณะคล้ายอักษรไทยย่อ ซึ่งนิยมใช้ในสมัยอยุธยาตอนปลาย จำนวน 38 พับ ขนาดกว้าง 11.5 เซนติเมตร ยาว 33 เซนติเมตร เขียนด้วยหมึกดำ สมุดไทยอยู่ในสภาพสมบูรณ์ที่สุด ไม่มีรอยกัดกินของมอดหนังสือหรือฉีกขาดใด ๆ หน้าแรกบอกชื่อเรื่อง "ปูมราชธรรม"

ต้นฉบับนี้เก็บรักษาอยู่ที่แผนกเอกสารตะวันออกที่หอสมุดแห่งชาติฝรั่งเศส ในกรุงปารีส ประเทศฝรั่งเศส โดยนายปรีดี พิศภูมิวิถี เป็นผู้ค้นพบต้นฉบับและได้ขอถ่ายสำเนากลับมายังประเทศไทยและมอบให้แก่กองวรรณกรรมและประวัติศาสตร์ กรมศิลปากร ต่อมากรมศิลปากรทำการตรวจชำระสำเนาต้นฉบับและจัดพิมพ์เผยแพร่ในปี พ.ศ. 2545
# ประเทศพม่าในเอเชียนเกมส์ 2022
ประเทศพม่า จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

 ผู้ได้รับเหรียญรางวัล 
 เหรียญรางวัลแบ่งตามชนิดกีฬา 
เหรียญรางวัลแบ่งตามชนิดกีฬาชนิดกีฬา ทอง  เงิน   ทองแดง รวม25px เซปักตะกร้อ100125px เรือยาวมังกร0011ทั้งหมด1012